Työhaastattelun tarkistusluettelo

Sinut on hyväksytty työhaastatteluun ja nyt on aika valmistautua siihen! Voit seuraavan tarkistusluettelon avulla varmistaa, että olet täysin valmistautunut tekemään vaikutuksen uusiin työnantajiisi.

Haastatteluun valmistautuminen

☐	Arvioi kriittisesti ansioluetteloasi. Jos sitä ei ole tarkistettu pitkään aikaan, sinun kannattaa pyytää ammattilaista hiomaan sitä.

☐	Käy läpi työnkuvaus. Laadi luettelo yrityksen hakemista ominaisuuksista ja taidoista.

☐	Määritä, miksi erityiset taitosi tekevät sinusta ihanteellisen ehdokkaan.

☐	Syvenny yrityksen tietoihin. Tarkastele yrityksen verkkosivustoa, työnantaja-arvioita ja toimialakohtaisissa julkaisuissa olevia artikkeleita.

☐	Harjoittele haastatteluja etukäteen. Perhe ja ystävät auttavat sinua mielellään.

☐	Selvitä työmatkan logistisia tietoja. Miten pitkä matka on työpaikalle? Miten sinne matkustat?

☐	Pohdi, minkä asun puet päällesi haastatteluun. Varmista, että se soveltuu hakemaasi työhön.

☐	Laadi luettelo suosittelijoista yhteystietoineen.

☐	Laadi ajantasainen työtaitoja ja henkilökohtaista kehittymistä käsittelevä ansiokansio

☐	Laadi luettelo yrityskohtaisista kysymyksistä, jotka osoittavat, että olet kiinnostunut yrityksestä ja että olet tutkinut sen taustaa.

Päivää ennen haastattelua

☐	Varmista, että haastatteluasusi on siisti ja silitetty.

☐	Ota mukaasi hätävarustepakkaus, joka sisältää pyyhkeen, nenäliinoja, kamman tai harjan, sateenvarjon, nukkaharjan ja hengitystä raikastavia minttupastilleja.

☐	Tarkista matkareittisi vielä uudelleen. Harjoittele haastattelua tarvittaessa.

☐	Kerää kaikki henkilökohtaiset asiakirjasi yhteen, mukaan lukien ansiokansio, todistukset, toimialajäsenyydet, ajokortti, sosiaaliturvakortti ja useita kopioita ansioluettelostasi.

☐	Mene nukkumaan illalla ajoissa.

Haastattelupäivä

☐	Lähde kotoa riittävän ajoissa. Saavu haastattelupaikalle 10–15 minuuttia ennen.

☐	Sammuta matkapuhelimesi.

☐	Älä pureskele purukumia, syö tai juo haastattelun aikana.

☐	Ole kohtelias ja ystävällinen vastaanottovirkailijalle tai muille henkilöille, jotka tapaat ennen haastattelua.

☐	Tervehdi haastattelijaa nimeltä, ravista hänen kättään ja esittele itsesi.

☐	Kuuntele haastattelijoita ja keskustele heidän kanssaan. Hymyile ja kiinnitä huomiota kehonkieleesi.

☐	Vastaa kaikkiin kysymyksiin rehellisesti.

☐	Esitä valmistelemasi kysymykset, jotka koskevat työtehtäviä ja yritystä.

☐	Vältä keskustelemasta palkasta, etuuksista tai lomista. Tämä voidaan tehdä tarjouksen tekemisen jälkeen.

☐	Päätä haastattelu ilmaisemalla, että työ kiinnostaa sinua. Kysy, mitkä ovat seuraavat vaiheet ja milloin yritys aikoo tehdä valintapäätöksen.

☐	Pyydä haastattelijoilta käyntikortit sen varmistamiseksi, että sinulla on heidän yhteystietonsa.

Haastattelun jälkeen

☐	Kirjoita ylös haastattelun tärkeimmät kohdat mahdollisimman pian.

☐	Lähetä kullekin haastattelijalle kiitosviesti 24 tunnin kuluessa. Voit näin osoittaa, että olet todella kiinnostunut työstä ja että olet siihen sopiva ehdokas.

☐	Ota haastattelijaan yhteyttä seurantaa varten, jos et ole kuullut mitään sovitun ajanjakson kuluessa.